**EELNÕU 2022/51**

 **KOMISJONID:**

|  |  |
| --- | --- |
| eelarve- ja arengukomisjon | X |
| hariduskomisjon | X |
| kultuuri- ja spordikomisjon | X |
| majandus- ja keskkonnakomisjon | X |
| revisjonikomisjon | X |
| sotsiaalkomisjon | X |
| Noortevolikogu | X |
| Seeniorite Nõukoda | X |
| saadikurühmad | X |

**VILJANDI LINNAVOLIKOGU**

OTSUS

### 27. jaanuar 2022 nr

Viljandi linna 2021. aasta aastapreemia

Viljandi Linnavolikogu 24.09.2015 määruse nr 60 “Viljandi linna aastapreemia“ alusel ning arvestades laekunud ettepanekuid Viljandi Linnavolikogu

**o t s u s t a b:**

1. Kinnitada salajase hääletuse tulemused.

2. Viljandi linna 2021. aasta aastapreemia saaja on \_\_\_\_\_\_\_\_\_\_\_\_\_\_ .

3. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

4. Otsus jõustub teatavakstegemisest.

(allkirjastatud digitaalselt)

## Helmen Kütt

linnavolikogu esimees

# Koostaja(d): Maarja Evert

**Esitatud:**

**Esitaja:** Viljandi Linnavalitsus **Ettekandja:** Helmen Kütt

**Lk arv:** 3

**Hääletamine:** nõudmisel

Seletuskiri

**Viljandi linna 2021. aasta aastapreemia**

Eelnõu eesmärk on tunnustada füüsilist või juriidilist isikuit või muud ühendust, mis ei ole juriidiline isik teo või saavutuse eest, mis on möödunud kalendriaastal olnud Viljandi linnale olulise tähtsusega.

Aastapreemia määramine toimub Viljandi Linnavolikogu 24.09.2015 määruse nr 60 “Viljandi linna aastapreemia“ alusel ning arvestades laekunud ettepanekuid.

Ettepanekuid esitati 10, kokku 6 isiku ja/või teo tunnustamiseks. Laekunud ettepanekute põhjal on koostatud koondtabel.

Preemia suurus on 1500 eurot pärast riigi poolt kehtestatud maksude maha arvamist. Juhul, kui jaanuarikuu istungil võetakse vastu 2022.a eelarve ning muudetakse aastapreemia määrust, siis on aastapreemia suuruseks 2500 eurot pärast riigi poolt kehtestatud maksude maha arvamist. Preemiaga kaasneb Viljandi linna aukiri ja Viljandi linna teenetemärk. Preemia saaja nimi kantakse Viljandi linna auraamatusse.

Preemia antakse üle Eesti Vabariigi 104. aastapäevale pühendatud pidulikul kontsertaktusel või preemia saajale sobival ajal ning sobivas kohas.

|  |  |
| --- | --- |
| **Kandidaat** | **Põhjendus** |
| **MTÜ Eesti Pärimusmuusika Keskus**(esitaja Heli Luik) | Keerulistes oludes festivali korraldada on kunsttükk omaette. Kiitust väärib see, et pärimusmuusika festivaliga saadi väga hästi hakkama. Lisaks väärib tunnustust ja toetust edukas lõikuspidu ja kontsert-teleülekanne Eesti pärimusmuusika kõrghariduse 30. aastapäeva puhul. |
| **Ahto Raska**(esitaja Mittetulundusühing Motospordiklubi Nord/Aivar Kommisaar) | Ahto Raska on Epp Mäe isiklik treener. 2021. aastal sai Epp Mäe Ahto käe all treenides järgnevad tulemused:EM kuld (30.04-01.05, Varssavi, Poola)Tokyo OM 8 koht (01.08-07.08, Tokyo, Jaapan)MM hōbe (02.10-10.10, Oslo, Norra)Ahto Raska on südamega oma töö juures ning eelkõige meeldib talle noortega töötada. Ta on edendanud Viljandimaal maadlust ning viinud trennid ka maapiirkonda – Ahto on loonud võimalused ja tingimused maadlemistrennideks Abja-Paluojal alates 2021. aasta sügisest. Maapiirkonna laste huvi maadlustreeningu vastu on olnud väga suur. Samuti korraldab Ahto Viljandi Maadlusklubis noortele ja täiskasvanutele maadluslaagreid, mis on osutunud väga populaarseks.Ahto Raska silmad lööb särama kõik, mis puudutab maadlust. Tal on suured plaanid 2022. aastaks. 2021. aastal ei julgetud koroonaolukorra tõttu suuri plaane teha, kuid sel aastal soovitakse korraldada Viljandis rahvusvahelisi turniire ja treeninglaagreid erinevas vanuseklassis, kaasa arvatud täiskasvanutele. Selleks, et kõik oma plaanid ja unistused oleks võimalik Viljandis läbi viia, teeb Ahto tihedat koostööd ka maadlusliiduga. |
| **Viljandi Huvikool**(esitaja Leanika Mändma-Orasmaa) | 75. sünnipäeva tähistamiseks korraldatud rongkäigu eest, mis pani kogu linna särama ning kutsus häid sõpru saama osa pidustusest ohutul moel. |
| **Viljandi linna aastavahetuse valgussõu** **paugutamise asemel**(esitaja Laineli Parrest) | Väga muljetavaldav ajalooline samm! Eriline, julge, äge, uhke ja ei vajagi suuri sõnu! |
| **Viktor Siilats ja osaühing “Modify”**Esitati 5 korda (esitajad Viljandi Linnavolikogu Isamaa saadikurühm, Viljandi Linnavolikogu Eesti Keskerakonna saadikurühm, Valimisliit Südamega Viljandis, Ditmar Martinson, Eesti Reformierakond) | Ettevõtja Viktor Siilats ja osaühing „Modify“ puhusid elu sisse Viljandi mõisahoonele – viisid lõpule selle renoveerimise ja taastasid Viljandi linna jaoks olulise maamärgi. Viktor Siilats tõi Viljandisse suure erainvesteeringu, mille sarnast pole siin nähtud aastakümneid. Samuti tegi ta head koostööd muinsuskaitsega, mille tulemusena on hoone taastatud parimal võimalikul moel.Viktor Siilatsi eestvõttel avati kogukonnale renoveeritud mõisas 2021. aastal spaahotell Schloss Fellin, mis on kujunenud tõmbenumbriks nii turistidele kui viljandlastele ja millest on saanud Lõuna-Eesti üks kõige esinduslikum hotell. Ta on andnud suure panuse selle linnaosa korrastamisse ning läbi selle on Viljandi südalinn saanud täiesti uue ilme. Saame tõdeda, et linna peaväljaku ääres elu käib. |
| **Kodanikeühendus Loov Viljandi**(esitaja Eesti 200 Viljandi) | Aktiivse ja sisuka tegevuse eest Viljandi hea linnaruumi hoidmise ja edendamise eesmärgil, sh elanike ja ekspertide kokku toomine kogukonna aruteluõhtutel, näituse korraldamine Vabaduse väljakul ja ekskursioonide organiseerimine. |

(allkirjastatud digitaalselt)

Maarja Evert

avalike suhete spetsialist